

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKI NAČELNIK**

**KLASA: 350-02/18-03/1**

**URBROJ:2123-05-03-18-1**

**U Šandrovcu, 23. kolovoza 2018.**

Na temelju članka 64. Zakona o zaštiti okoliša („Narodne novine“ br. 80/13, 78/15, 12/18), članka 5. stavka 4, a vezano uz članak 29. stavak 2. Uredbe o strateškoj procjeni utjecaja strategije, plana i programa na okoliš („Narodne novine“ br. 3/17) i članka 58. stavka 1. točka 14. Statuta Općine Šandrovac („Općinski glasnik Općine Šandrovac“ br. 02/18), Općinski načelnik Općine Šandrovac donosi

**ODLUKU**

**o provođenju postupka ocjene o potrebi strateške procjene utjecaja na okoliš za**

**III. izmjene i dopune Prostornog plana uređenja Općine Šandrovac**

**I.**

Donošenjem ove Odluke započinje postupak ocjene o potrebi strateške procjene utjecaja na okoliš za III. izmjene i dopune Prostornog plana uređenja Općine Šandrovac.

**II.**

Nadležno tijelo za provedbu postupka ocjene o potrebi strateške procjene III. izmjene i dopune Prostornog plana uređenja Općine Šandrovac je Općinski načelnik Općine Šandrovac.

**III.**

U okviru postupka ocjene o potrebi strateške procjene, sukladno odredbama članka 26. stavka 1. Zakona o zaštiti prirode („Narodne novine“ br. 80/13, 15/18), provest će se postupak Prethodne ocjene prihvatljivosti zahvata III. izmjena i dopuna Prostornog plana uređenja Općine Šandrovac za ekološku mrežu.

**IV**.

Razlozi za donošenje III. izmjena i dopuna Prostornog plana uređenja Općine Šandrovac su:

* usklađenje sa odredbama Zakona o prostornom uređenju i posebnih propisa;

- usklađenje sa Prostornim planom Bjelovarsko-bilogorske županije;

* akceptiranje zahtjeva Nositelja izrade i pravnih i fizičkih osoba (sve zahvati u prostoru lokalnog značaja);
* manje izmjene granica i namjene građevinskih područja;
* manje izmjene načina planiranja i planiranja izgradnje izvan građevinskih područja;
* manje izmjene odredbi za provedbu.

**V.**

U postupku ocjene o potrebi strateške procjene utjecaja III. izmjena i dopuna Prostornog plana uređenja Općine Šandrovacna okoliš Jedinstveni upravni odjel Općine Šandrovac dužan je obaviti sve radnje sukladno odredbama Zakona o zaštiti okoliša („Narodne novine“ br. 80/13, 78/15, 12/18), Zakona o zaštiti prirode („Narodne novine“, broj 80/13, 15/18), Uredbe o strateškoj procjeni utjecaja strategije, plana i programa na okoliš („Narodne novine“, broj 3/17), Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, broj 64/08) te odredbama posebnih propisa iz područja iz kojega se Plan donosi, a redoslijedom provedbe kako je utvrđeno u Prilogu 1, koji je sastavni dio ove Odluke.

**VI.**

U postupku ocjene o potrebi strateške procjene prema ovoj Odluci sudjelovat će tijela koja su navedena u Prilogu 2, a koji je sastavni dio ove Odluke.

**VII.**

Općinski načelnik Općine Šandrovac je o ovoj Odluci dužan informirati javnost sukladno odredbama Zakona o zaštiti okoliša („Narodne novine“ br. 80/13, 78/15, 12/18) i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša (Narodne novine, broj 64/08) kojima se uređuje informiranje i sudjelovanje javnosti u pitanjima zaštite okoliša.

**VIII.**

Ova Odluka stupa na snagu danom donošenja, a objavit će se na službenoj stranici Općine Šandrovac www.sandrovac.hr.

**OPĆINSKI NAČELNIK OPĆINE ŠANDROVAC**

Općinski načelnik Općine Šandrovac

*Josip Dekalić*

Prilog 1. Redoslijed radnji

Prilog 2. Tijela koja će sudjelovati u postupku strateške procjene

**PRILOG 1.**

**Odluci o provođenju postupka ocjene o potrebi strateške procjene utjecaja na okoliš za**

**III. izmjene i dopune Prostornog plana uređenja Općine Šandrovac**

**(KLASA: 350-02/18-03/1, URBROJ:2123-05-03-18-1 od 23. kolovoza 2018. godine)**

**Redoslijed radnji u postupku ocjene o potrebi strateške procjene utjecaja**

**III. izmjena i dopuna Prostornog plana uređenja Općine Šandrovac na okoliš**

1. Općinski načelnik Općine Šandrovac započet će postupak ocjene o potrebi strateške procjene utjecaja na okoliš za III. izmjene i dopune Prostornog plana uređenja Općine Šandrovac, (u daljnjem tekstu: OPSPUO), u roku od 8 dana od dana donošenja Odluke o provođenju postupka ocjene o potrebi strateške procjene utjecaja na okoliš za III. izmjene i dopune Prostornog plana uređenja Općine Šandrovac.
2. U postupku OPSPUO nadležno tijelo Općine Šandrovac će:
3. Pribaviti mišljenja tijela i/ili osoba određenih posebnim propisima, i ako ocjeni potrebnim pribavit će i mišljenja jedinica područne (regionalne) samouprave odnosno jedinica lokalne samouprave i drugih tijela, ovisno o obuhvatu i drugim značajkama plana.

Tijela od kojih je zatraženo mišljenje dužna su dostaviti navedeno mišljenje u roku od 30 dana od primitka zahtjeva (ako se mišljenje ne dostavi u propisanom roku, smatra se da prema posebnim propisima nema posebnih utjecaja i uvjeta vezanih za zaštitu okoliša koje je potrebno uvažiti u planu).

Ako nadležno tijelo ocijeni potrebnim, osigurat će dodatna pojašnjenja s tijelom i/ili osobom koja je dostavila mišljenje.

1. Sukladno Zakonu o zaštiti prirode („Narodne novine“ br. 80/13) dostaviti Upravi za zaštitu prirode Ministarstva zaštite okoliša i energetike zahtjev za provedbu postupka Prethodne ocjene prihvatljivosti III. izmjena i dopuna Prostornog plana uređenja Općine Šandrovac za ekološku mrežu.
2. Prije donošenja odluke u postupku ocjene o potrebi strateške procjene na lokalnoj razini nadležno tijelo dužno je o provedenom postupku ocjene o potrebi strateške procjene pribaviti mišljenje nadležnog upravnog tijela za zaštitu okoliša u županija. U tu svrhu nadležnom upravnom tijelu za zaštitu okoliša u županiji se, uz zahtjev za davanje mišljenja, dostavlja i potrebna dokumentacija (prijedlog odluke u postupku ocjene o potrebi strateške procjene i mišljenja tijela i/ili osoba iz članka 29. stavka 6. Uredbe)
3. Ako se u postupku ocjene o potrebi strateške procjene utvrdi da plan ima vjerojatno značajan utjecaj na okoliš, donosi se odluka o obvezi provedbe strateške procjene koja sadrži osobito razloge zbog kojih je utvrđena potreba strateške procjene sukladno kriterijima iz Priloga III. Uredbe.
4. Ako se u postupku ocjene o potrebi strateške procjene utvrdi da plan može imati značajan negativan utjecaj na ekološku mrežu, donosi se odluka o obvezi provedbe strateške procjene koja sadrži i obvezu provedbe glavne ocjene prihvatljivosti plana za ekološku mrežu.
5. Ako se u postupku ocjene o potrebi strateške procjene utvrdi da plan nema vjerojatno značajan utjecaj na okoliš, donosi se odluka da nije potrebno provesti stratešku procjenu. U tom slučaju, odluka osobito sadrži osnovne podatke o planu te obrazloženje razloga zbog kojih je utvrđeno da nije potrebno provesti stratešku procjenu sukladno kriterijima iz Priloga III. Uredbe.
6. O Odluci donesenoj u postupku ocjene o potrebi strateške procjene nadležno tijelo informira javnost na svojoj internetskoj stranici sukladno članku 32. Uredbe o strateškoj procjeni utjecaja strategije, plana i programa na okoliš.

**PRILOG 2.**

**Odluci o provođenju postupka ocjene o potrebi strateške procjene utjecaja na okoliš za**

**III. izmjene i dopune Prostornog plana uređenja Općine Šandrovac**

**(KLASA: 350-02/18-03/1, URBROJ:2123-05-03-18-1 od 23. kolovoza 2018. godine)**

**Tijela koja će sudjelovati u postupku ocjene o potrebi strateške procjene utjecaja**

**III. izmjena i dopuna Prostornog plana uređenja Općine Šandrovac**

**na okoliš**

1. Bjelovarsko-bilogorska županija, Upravni odjel za graditeljstvo, promet, prostorno uređenje i komunalnu infrastrukturu, Ulica dr. Ante Starčevića 8, 43000 Bjelovar,
2. Koprivničko-križevačka županija, Upravni odjel za prostorno uređenje, gradnju, zaštitu okoliša i zaštitu prirode, Antuna Nemčića 5/I dvorišni dio, 48000 Koprivnica,
3. Ministarstvo kulture, Uprava za zaštitu kulturne baštine, Konzervatorski odjel u Bjelovaru, Trg Eugena Kvaternika 6, 43000 Bjelovar,

4. Javna ustanova za upravljanje zaštićenim dijelovima prirode Bjelovarsko-bilogorske županije, Milana Novačića 13, 43240 Čazma,

5. Bjelovarsko-bilogorska županija, Upravni odjel za graditeljstvo, promet, prostorno uređenje i komunalnu infrastrukturu, Ulica dr. Ante Starčevića 8, 43000 Bjelovar,

6. Zavod za prostorno uređenje Bjelovarsko-bilogorske županije, Trg E. Kvaternika 13, 43000 Bjelovar,

7. Hrvatske vode, VGO srednja i donja Sava, VGI „Česma - Glogovnica“, Vatroslava Lisinskog 4a, 43000 Bjelovar,

8. Hrvatske šume, Uprava šuma podružnica Bjelovar, Matošev trg 1,43000 Bjelovar,

9. Općina Veliko Trojstvo, Braće Radića 28, 43 226 Veliko Trojstvo.